钦定古今图书集成/明伦汇编/官常典/第563卷 > 牛丛
## 钦定古今图书集成/明伦汇编/官常典/第563卷 > 牛丛

按《唐书牛僧孺传》：“僧孺子丛，字表龄，第进士，由藩帅
幕府任补阙，数言事。会宰相请广谏员，宣宗曰：‘谏臣
惟能举职为可，奚用众耶？今张符、赵璘、牛丛使朕闻
所未闻，三人足矣’。以司勋员外郎为睦州刺史。帝劳
曰：‘卿非得怨宰相乎’？对曰：‘陛下比诏，不由刺史、县令
不任近臣，宰相以是擢臣，非嫌也’。即赐金紫，谢曰：‘臣
今衣刺史所假绯，即赐紫，为越等’。”乃赐银绯。咸通永
拜剑南西川节度使。时蛮犯边，扺大渡，进略黎、雅，叩
《崃关谩书》求入朝，且曰：“假道。丛囚其使四十人，释
二人还之。”蛮惧，即引去。僖宗幸蜀，授太常卿。以病求
为巴州刺史，不许。还京，为吏部尚书。嗣襄王乱，丛客
死太原。